Gimnazija „Matija Mesić“

Slavonski Brod

Broj RKP:17763 Razina: 31 Razdjel: 000

Matični broj šk.: 03776433 Šifra djelatnosti: 8531 OIB škole: 45966285848

KLASA: 402-01/23-01/03

URBROJ: 2178/01-11-04-23-6

**POLUGODIŠNJI IZVJEŠTAJ O IZVRŠENJU FINANCIJSKOG PLANA**

**GIMNAZIJE „MATIJA MESIĆ“, SLAVONSKI BROD ZA RAZDOBLJE OD**

* 1. **2023. DO 30.06. 2023. GODINE**

Slavonski Brod, 07. srpnja 2023. godine

**OBRAZLOŽENJE POLUGODIŠNJEG IZVJEŠTAJA O IZVRŠENJU**

**FINANCIJSKOG PLANA ZA RAZDOBLJE OD 01.01.2023. DO 30.06.2023.**

1. UVOD

Financijski plan Gimnazije „Matija Mesić“ za razdoblje 2023.-2025. godine izrađen je prema metodologiji propisanoj Zakonom o proračunu („Narodne novine“, broj 87/08, 136/12 i 15/15) i podzakonskim aktima kojima se regulira provedba zakonskih rješenja, i to Pravilnikom o proračunskim klasifikacijama („Narodne novine“, broj 26/10, 120/13 i 01/20), Pravilnikom o proračunskom računovodstvu i Računskom planu („Narodne novine“, broj 124/14, 115/15 i 87/16, 3/18, 126/19 i 108/20) i Zakonom o fiskalnoj odgovornosti („Narodne novine“, 111/18).

Odredbama članka 39. Zakona o proračunu („Narodne novine“, broj 87/08, 136/12 i 15/15), predstavničko tijelo donosi proračun na razini podskupine ekonomske klasifikacije za iduću proračunsku godinu i projekciju na razini skupine ekonomske klasifikacije za sljedeće dvije proračunske godine do konca tekuće godine, i to u roku koji omogućuje primjenu proračuna s 1. siječnjem godine za koju se donosi proračun.

Izrada financijskog plana, a posljedično i Izvještaja o izvršenju financijskog plana zasniva se na proračunskim načelima zakonitosti, ispravnosti, točnosti, uravnoteženosti, načela jedne godine i transparentnosti.

Sukladno metodologiji izrade i usvajanja Financijskog plana za 2023. godinu sastavljen je i polugodišnji izvještaj o izvršenju Financijskog plana za razdoblje od 01.01.2023. do 30.06.2023. godine. Obveza izrade i usvajanja godišnjih izvještaja o izvršenju plana propisana je člancima 81. do 86. novog Zakona o proračunu (Narodne novine br. 144/21).

Prema čl. 81. st. 1. Zakona o proračunu, godišnji izvještaj o izvršenju financijskog plana proračunskog korisnika sadrži:

1. Opći dio
2. Posebni dio
3. Obrazloženje
4. Posebne izvještaje.
5. **Obrazloženje općeg dijela Polugodišnjeg izvještaja o izvršenju financijskog plana**

Opći dio polugodišnjeg izvještaja o izvršenju financijskog plana sastoji se od:

- sažetka Računa prihoda i rashoda i Računa financiranja

- Računa prihoda i rashoda

- Računa financiranja

- prenesenog viška ili manjka prihoda nad rashodima

SAŽETAK RAČUNA PRIHODA I RASHODA I RAČUNA FINANCIRANJA

Sažetak **Računa prihoda i rashoda** sastavljen je prema ekonomskoj klasifikaciji na razini razreda. Promatrajući indeks izvršenja možemo uočiti da su prihodi realizirani 54 % u odnosu na godišnji plan, a rashodi 53,91 %. Iz navedenog možemo zaključiti kako je godišnje planiranje obavljeno s velikom pažnjom i točnošću. Razlika u ostvarenju prihoda u odnosu na isto razdoblje prošle godine posljedica je povećanja plaća u srednjim škola prema kolektivnom ugovoru od travnja 2023. godine za 2%. Rashodi su također povećani u odnosu na isto razdoblje prošle godine iz istih razloga zbog kojih su i prihodi povećani.

Uvidom u sažetak **Računa financiranja** vidljivo je da Gimnazija nema niti planiranih niti izvršenih primitaka i izdataka na godišnjoj i polugodišnjoj razini te se stoga Račun financiranja neće sastavljati prema ekonomskoj i funkcijskoj klasifikaciji te izvorima financiranja u nastavku općeg dijela polugodišnjeg izvještaja o izvršenju Financijskog plana za razdoblje od 01.01.2023. do 30.06. 2023. godinu.

RAČUN PRIHODA I RASHODA – ekonomska klasifikacija

Novi Zakon o proračunu u svojim odredbama propisuje izradu Računa prihoda i rashoda prema ekonomskoj klasifikaciji na razini odjeljka, odnosno 4. razini Računskoj plana proračuna propisanog Pravilnikom o proračunskom računovodstvu i Računskom planu.

Ukupni **prihodi** Gimnazije sastoje se od prihoda poslovanja i realizirani su 53,24 % u odnosu na prvobitni plan. Kada promatramo realizaciju na razini podskupine možemo izdvojiti **pomoći pror.korisnicima iz pror.koji im nije nadležan** (podskupina 636) koji su realizirani 53,55% u odnosu na godišnji plan. Riječ je doznakama državnog proračuna za isplatu plaća, materijalnih prava, sudskih tužbi, uplata NCVVO za troškove prijevoza, uplata za besplatne menstrualne higijenske uloške. Prihodi iz proračuna za financiranje redovne djelatnosti (podskupina 671) izvršeni su 60,84% jer su u siječnju evidentirani prihodi za pokriće materijalnih rashoda iz prosinca 2022. godine.

Prihodi od prodaje proizvoda i pruženih usluga (podskupina 661) izvršeni su 46,30% jer su se ostvarili prihodi od najma sportske dvorane. Donacije od pravnih i fizičkih osoba izvan općeg proračuna/podskupina 663) realizirani su 43,50% u odnosu na prvobitni plan. Donacije se odnose na donacije putničkih agencija za financiranje dnevnica na službenim putovanjima te donacije trgovačkih društava.

Prema ekonomskoj klasifikaciji strukturu ukupnih **rashoda** Gimnazije čine rashodi poslovanja i rashodi za nabavu nefinancijske imovine.

Promatrajući realizaciju **rashoda poslovanja** na razini skupine možemo vidjeti ostvarenje od 53,91% u odnosu na prvobitni plan, odnosno izvršenje 107,23 % više nego u istom razdoblju prošle godine. Rashodi za zaposlene (podskupina 311) povećani su zbog povećanja osnovice za izračun plaće, kao i Naknade troškova zaposlenima (podskupina 321) podskupine su materijalnih rashoda koje bilježe značajniju realizaciju. Naknade troškova zaposlenima odnose se na naknadu troškova prijevoza za dolazak i odlazak s posla preko zbog donošenja novog Temeljnog kolektivnog ugovora za službenike i namještenike u javnim službama u svibnju 2022. godine kojim je povećana cijena naknade po prijeđenom kilometru za one zaposlenike koji ostvaruju pravo na isplatu naknade troška prijevoza po kilometrima zbog neorganiziranog javnog prijevoza. Značajnija odstupanja mogu se primijetiti kod Rashoda za usluge (podskupina 323) na kontu Zdravstvene i veterinarske usluge realizirano je 261,81% u odnosu na prvobitni plan iz razloga što je novim Kolektivnim ugovorom povećan iznos sistematskog pregleda po osobi, a financijskim planom je planiran stari iznos. Naknade troškova osobama izvan radnog odnosa (podskupina 324) realizirani su 127,17 % u odnosu na prvobitni plan, a odnose na troškove za stručno usavršavanje učenika za Erasmus+ projekt. Također, rashodi za tekuće donacije odnose se na nabavku higijenskih menstrualnih uložaka za djevojčice, čija su sredstva dobivena iz ministarstva. Prethodne godine nije bilo toga programa.

**Rashodi za nabavu nefinancijske imovine** najvećim su dijelom planirani iz vlastitih prihoda i realizirani su 46,69% za kupnju uredske opreme (printer i 3D printer) u odnosu na prvobitni plan. Dio rashoda za nabavu nefinancijske imovine koji je planiran iz vlastitih prihoda nije realiziran zbog neizvjesnosti koju nosi visoka inflacija cijena pojedinih proizvoda i usluga što bi moglo uzrokovati nedovoljno sredstava za pokriće redovnih materijalnih rashoda potrebnih za obavljanje redovite djelatnost Gimnazije (uredski materijal, energija, troškovi prijevoza na posao).

RAČUN PRIHODA I RASHODA – izvori financiranja

Račun prihoda i rashoda prema izvorima financiranja analizira izvršenje prihoda i rashoda prema izvorima financiranja u odnosu na godišnji financijski plan. Obzirom da je financijskim planom planiran preneseni višak prihoda, on je također uključen u Račun prihoda. Uvidom u indeks izvršenja prihoda- **opći prihodi i primici** iz kojih se ostvaruju decentralizirana sredstva ostvareni su postotku od 60,84 % obzirom da se u prvom polugodištu tekuće godine evidentiraju prihodi za materijalne rashode od prosinca 2022. godine dok se u drugom polugodištu ne evidentiraju prihodi za troškove za prosinac. Ukupni prihodi realizirani su 53,24 % u odnosu na prvobitni plan, odnosno 111,65% u odnosu na isto razdoblje prošle godine. Ukupni rashodi realizirani su 53,91% u odnosu na prvobitni plan, odnosno 107,23 % u odnosu na isto razdoblje prošle godine.

RAČUN PRIHODA I RASHODA – funkcijska klasifikacija

Opći dio Godišnjeg izvještaja sadrži i Račun rashoda prema funkcijskoj klasifikaciji u kojem su iskazani rashodi poslovanja i rashodi za nabavu nefinancijske imovine razvrstani prema njihovoj namjeni, a iskazani prema propisanoj funkciji. Brojčane oznake i nazivi funkcijske klasifikacije preuzeti su iz međunarodne klasifikacije funkcija države (COFOG) Ujedinjenih naroda – Klasifikacija rashoda u skladu s namjenom. Gimnazija ima samo jednu funkciju, **09 – Obrazovanje**, analitički 092 – Srednjoškolsko obrazovanje, 0922 – Više srednjoškolsko obrazovanje.

RAČUN FINANCIRANJA

U Računu financiranja nisu planirani niti izvršeni primici od financijske imovine i zaduživanja te izdaci za financijsku imovinu i za otplatu kredita i zajmova pa stoga Račun financiranja prema proračunskim klasifikacijama nije sastavljan.

1. **Obrazloženje posebnog dijela polugodišnjeg izvještaja o izvršenju financijskog plana**

Čl. 84. Zakona o proračunu propisano je da obrazloženje posebnog dijela izvještaja sadrži obrazloženje izvršenja aktivnosti i projekata iz posebnog dijela financijskog plana s ciljevima koji su ostvareni provedbom programa i pokazateljima uspješnosti realizacije tih ciljeva. Dakle, obrazlažu se ostvareni rashodi i izdaci Gimnazije uspoređujući ih s Financijskim planom za godišnje razdoblje po programskoj klasifikaciji.

Posebni dio Godišnjeg izvještaja o izvršenju Financijskog plana sastoji se od izvršenja rashoda i izdataka prema izvorima financiranja i ekonomskoj klasifikaciji koji se raspoređeni u programe koji se sastoje od aktivnosti i projekata.

Proračunske klasifikacije propisuje Pravilnik o proračunskim klasifikacijama, a u Posebnom dijelu Godišnjeg izvještaja primjenjuju se programska i ekonomska klasifikacija te izvori financiranja.

Programska klasifikacija uspostavlja se definiranjem programa, aktivnosti i projekata, a kod državnog proračuna i proračuna jedinica lokalne i područne (regionalne) samouprave i definiranjem glavnih programa.

Glavni program sastoji se od programa usmjerenih ispunjenju ciljeva iz Strategije Vladinih programa za trogodišnje razdoblje odnosno strateških dokumenata jedinica lokalne i područne (regionalne) samouprave. Gimnazija je dio jednog glavnog programa: **A05 OBRAZOVANJE, ŠPORT I KULTURA**.

Program je skup neovisnih, usko povezanih aktivnosti i projekata usmjerenih ispunjenju zajedničkog cilja. Gimnazija ima jedan program: **6000 Odgoj i obrazovanje** koji je dio glavnog program A05 Obrazovanje, šport i kultura.

Prema navedenom Pravilniku, program se sastoji od jedne ili više aktivnosti i/ili projekata, a aktivnost i projekt pripadaju samo jednom programu. Unutar programa 6000 Odgoj i obrazovanje Gimnazija ima sljedeće aktivnosti i projekte:

* Aktivnost **A600004 Srednje školstvo**
* Aktivnost **A600007 Financiranje iznad minimalnog standarda-srednje školstvo**
* Aktivnost **A600014 Projekt „Školska shema“**
* Aktivnost **A600015 Projekt „Eureka“** i
* Kapitalni projekt **K600005 Ulaganja u srednje škole**.

Aktivnost je dio programa za koji nije unaprijed utvrđeno vrijeme trajanja, a u kojem su planirani rashodi i izdaci za ostvarivanje ciljeva utvrđenih programom.

Projekt je dio programa za koji je unaprijed utvrđeno vrijeme trajanja, a u kojem su planirani rashodi i izdaci za ostvarivanje ciljeva utvrđenih programom. Projekt se planira jednokratno, a može biti tekući ili kapitalni.

Nadležni razdjel Brodsko-posavske županije utvrđuje programe i zajedničke aktivnosti i projekte za proračunske korisnike iz svoje nadležnosti.

Sve aktivnosti i projekte razdjel grupira u programe, a zatim programe, aktivnosti i projekte prijavljuje upravnom tijelu za financije Brodsko-posavske županije.

O utvrđenoj programskoj klasifikaciji razdjeli obavještavaju proračunske korisnike iz svoje nadležnosti.

**PROGRAM 6000 SREDNJE OBRAZOVANJE**

Gimnazija „Matija Mesić“ uključena je u jedan program, brojčane oznake 6000, naziva Srednje obrazovanje koji je dodijelio nadležni razdjel Brodsko-posavske županije. Riječ je o programskoj klasifikaciji unutar koje se ostvaruju aktivnosti, podprogrami i projekti definirani Školskim kurikulumom za svaku školsku godinu.

Cilj glavnog programa je stjecanje trajnog i primjenjivog znanja, omogućiti učenicima osobni razvoj te ih osposobiti za cjeloživotno učenje.

Vizija Škole je sretna i zadovoljna zajednica koja uči i učeći se mijenja i razvija.

Pored redovne nastave održala se i dodatna i fakultativna nastava te dopunska nastava.

Aktivnost A600004 Srednje školstvo

Za ovu aktivnost na bazi godine planirana su sredstva u iznosu od 137.538,51 EU i to iz nadležnog proračuna. Sve podaktivnosti financiraju se iz jednog izvora, opći prihodi i primici (5.2. Decentralizirana sredstva). Do 30.06.2023. godine izvršeno je 62,59% godišnjih planiranih sredstava što pokazuje da su troškovi veći od očekivanih uslijed visokih stopa inflacije, odnosno povećanih cijena pojedinih proizvoda, visokih troškova energije te znatno većih rashoda za naknade za dolazak i odlazak s posla uslijed donošenja novog Temeljnog kolektivnog ugovora za službenike i namještenike u javnim službama u svibnju 2022. godine kojim je povećana cijena naknade po prijeđenom kilometru za one zaposlenike koji ostvaruju pravo na isplatu naknade troška prijevoza po kilometrima zbog neorganiziranog javnog prijevoza. Također, povećanje cijene sistematskog pregleda zaposlenika novim Kolektivnim ugovorom.

Kroz aktivnost Srednje obrazovanje ostvareni su sljedeći ciljevi:

* Stalno stručno usavršavanje nastavnika (seminari, stručni skupovi, aktivi) čime se podiže nastavni standard na višu razinu;
* Učenici su poticani na izražavanje kreativnosti, talenata i sposobnsti kroz uključivanje u slobodne aktivnosti, natjecanja i druge školske projekte, priredbe i manifestacije;

Aktivnost A600007 Financiranje iznad minimalnog standarda

Ciljevi aktivnosti Financiranje iznad minimalnog standarda su višestruki obzirom da navedena aktivnost sadrži niz podaktivnosti kojima se ostvaruje vizija i misija škole. Kroz ovu aktivnost ostvaruju se ciljevi koji su zadani za aktivnost obavljanja gospodarske djelatnosti (zakupa poslovnog prostora), a temeljni je poboljšanje učeničkog standarda, ostvarivanje prihoda koji se troše za posebne namjene, a najčešće sufinanciranje troškova učenika za održavanje izvanučionične nastave te izvannastavnih aktivnosti. Osim navedenog, ova aktivnost sadrži i rashode za zaposlene koji obuhvaćaju plaće za redovan rad, plaće po sudskim presudama te ostale rashode za zaposlene koji proizlaze iz Temeljnog kolektivnog ugovora za službenike i namještenike u javnim službama. Naposlijetku, aktivnost sadrži i plan ostvarivanja rashoda koji se financiraju iz tekućih donacija fizičkih i pravnih osoba, a sukladno važećim internim aktima Gimnazije.

Aktivnost A600014 Projekt „Školska shema“

Izvršavanje rashoda projekta „Školska shema“ nije evidentirano obzirom da Gimnazija nije aplicirala na sudjelovanje u projektu za školsku godinu 2022/23.

A600015 Projekt „Eureka“

U 2022. godini projekt „Eureka“ je završen.

Kapitalni projekt K600005 Ulaganja u srednje škole

U 2023. godini Gimnazija nema planiranih niti realiziranih kapitalnih projekata koji se financiraju iz decentraliziranih sredstava.

4. POSEBNI IZVJEŠTAJI

4.1. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA

Gimnazija „Matija Mesić“, Slavonski Brod nema zaduženja na domaćem i stranom tržištu u razdoblju od 01.01. do 30.06.2023. godine.

 Predsjednica Školskog odbora:

 mr.sc. Andrijana Nemet-Kosijer

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_